
Da ufomyten blev skabt 

Mennesket har til alle tider oplevet mystiske fænomener på himlen. I sidste 
halvdel af 1940'erne og i begyndelsen af 1950'erne gav frygten under Den 
Kolde Krig og den stadigt voksende populærkultur de mystiske 
himmelfænomener en konkret form som flyvende tallerkener - og senere ufoer 
fortolket som besøg udefra. 

Hvorfor blev folks oplevelse af himmelfænomener pludselig særligt 
udbredte i 1947 og i de følgende år? Hvilken betydning spillede 
samfundsmæssige og kulturelle forhold? Hvorfor tog det amerikanske 
flyvevåben oplevelserne så alvorligt, at det begyndte at indsamle og 
analysere folks beretninger? Og hvad fandt flyvevåbnet egentlig ud 
af? SUFOI's nye bogudgivelse Project Saucer - Da ufomyten blev 
skabt har som ambition at besvare disse spørgsmål, skabe overblik og 
sætte ufomyten ind i en historisk og kulturel sammenhæng. 

Project Saucer - Da ufomyten blev skabt er skrevet af Kim Møller 
Hansen, formand for foreningen Skandinavisk UFO Information 
(SUFOI). 

Project Saucer - Da ufomyten blev skabt er den 7. og sidste titel i 
serien Fakta & Myter og udkommer den 18. august 2015. Bogen er 
trykt i et meget begrænset oplag, så skynd dig at bestille nu. 

Project Saucer - Da ufomyten blev skabt er på 108 illustrerede sider i 
A4-format i farvetryk og koster kr. 159. Et evt. overskud går 
ubeskåret til driften af ufo.dk. 

Bestil allerede i dag dit personlige eksemplar af Project Saucer - Da ufomyten blev skabt 
Læs her ganske gratis 14 sider fra boaen . 

I Fakta & Myter er tidligere udkommet: 



Der er endnu få eksemplarer tilbage af enkelte titler i serien. Besøg SUFOI's webshoo . 



Meditation gav 
kontakt til aliens 

Den 27. januar 2015 fik en gruppe mennesker deres livs oplevelse på stranden 
ved Vero Beach i Florida. Gruppen var samlet for at meditere ved hjælp af den 
såkaldte CE-5-teknik opfundet af Steven Greer. Klokken 21.10 bar 
anstrengelserne frugt. To orange lys viste sig over horisonten og blev filmet i 
flere minutter. 

Af Kim Møller Hansen 














Man forstår, at gæsterne på stranden var glade over skuet på aftenhimlen. De havde nemlig 
hver betalt 2.500 dollar for at deltage i Steven Greers kursus, der angivelig hjælper folk med at 
komme i kontakt med ikkejordiske. 

Steven Greer er manden bag flere foretagender, bl.a. The Center for the Study of Extraterrestrial 
Intelligence (CSETI), der grangiveligt ser ud til at være skabt for at tømme lommerne hos 
godtroende ufoentusiaster. Vi har her på ufo.dk tidligere omtalt Steven Greer og hans trosfællers 
aktiviteter . 

Men hvad var det for et fænomen, som viste sig på himlen denne januar-aften ud for Floridas 
kyst? Marc Dantonio fra den amerikanske ufoorganisation Mutual UFO Network (MUFON) - en 
organisation som normalt er fortaler for rumskibshypotesen - er ikke i tvivl om, at billederne 
viser to faldskærmsblus. Denne opfattelse deles af Bruce S. Maccabee, der ellers tidligere har 
analyseret tvivlsomme ufofotos og udråbt dem til at vise den ægte vare, fx Gulf Breeze- 
billedserien fra Florida i slutningen af 1980'erne. 

At der skulle være tale om to faldskærmsblus bekræftes af fænomenets udseende og 
bevægelsesmønster på videooptagelserne, ligesom der på det pågældende tidspunkt fandt en 
militærøvelse med fly og flådefartøjer sted i det pågældende område. Det er dog ikke fakta, som 
rokker Greer og hans kursister i troen på, at de denne aften var i kontakt med ikkejordiske, som 
viste sig for dem på himlen. 



(Foto: CSETI Project) 










Kilder: 

www.inauisitr.com/1818634/twin-ufo-vero-beach/ 

Læs ufo-beretninger på 

www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's 

Støttekreds 
i 2015 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores 
primære opgave er at give offentligheden seriøs information om ufomyten gennem ufo.dk og 
sekundært at registrere observationer af usædvanlige himmelfænomener. Du kan læse om 
SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os 
fortsat at drive ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af 
støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug 
venligst kortkode 01 og anfør navn, adresse og bestillingsnummeret (fx B-075) på den ønskede, 
gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet 
gælder for et år. 







